NaiveNeuron/SloPal huggingface dataset:
Figeľ, Ján, podpredseda NR SR (2014-11-26):
Ďakujem pekne. Pán spravodajca, chcete sa vyjadriť? Ďakujem. Prerušujem rokovanie o tomto bode programu. Teraz pristúpime k druhému čítaniu o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov v znení neskorších predpisov a ktorým sa menia a dopĺňajú niektoré zákony. Tento návrh je uvedený ako tlač 1202 a spoločná správa výborov má označenie 1202a. Dávam teraz slovo poslancovi pánovi Danielovi Duchoňovi, aby za skupinu poslancov tento návrh zákona odôvodnil, nech sa páči. Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa menia a dopĺňajú niektoré zákony , tlač 1202.)
Hrušovský, Pavol, podpredseda NR SR (2010-09-09):
Ďakujem, pani ministerke, za uvedenie návrhu. Teraz poprosím pána poslanca a predsedu ústavnoprávneho výboru Rada Procházku, aby Národnú radu informoval o výsledku prerokovávania návrhu ústavného zákona vo výboroch, ako aj o stanovisku gestorského, ústavnoprávneho, výboru. Pán poslanec, nech sa páči.
Laššáková, Jana, podpredsedníčka NR SR (2015-11-19):
Na vystúpenie pána poslanca s faktickou poznámkou pán poslanec Petrák. Končím možnosť prihlásiť sa s faktickými poznámkami. Nech sa páči, pán poslanec.
Šimečka, Michal, podpredseda NR SR (2024-09-10):
Pán poslanec, prosím vás, prosím vás, zostaňme vecní, naozaj, naozaj! Toto už naozaj nemusí v tomto, v tomto pléne odznievať! (Ruch v sále.) Pani poslankyňa Puškárová.
J. Berényi, poslanec: (2007-06-26):
Druhý dôvod je, že, bohužiaľ, sa to spája veľmi nesprávnym spôsobom s historickými župami v Uhorsku, tak ako hovoril predrečník kolega Rydlo. Veľmi výstižne povedal pán Novotný, že župa znamená maďarsky megye a v 19. storočí, keď bolo najproblematickejšie spolunažívanie Slovákov a Maďarov, tak sa to nenazývalo megye, ale bolo to vármegye, takže hradná župa. Bola to absolútne iná administratíva, iná organizácia a iný názov. Takže nespájajme, prosím vás, tento názov župa s historickými reminiscenciami na 19. storočie. Tento návrh je dobrý, treba ho podporiť, lebo je to slovanský názov, zjednodušuje práveže terminológiu ohľadom samosprávnych krajov a je to blízko k občanovi. Ďakujem pekne.
Laššáková, Jana, podpredsedníčka NR SR (2013-01-31):
Pán poslanec Bagačka, nech sa páči.
Šimečka, Michal, podpredseda NR SR (2024-01-26):
Ďakujem pekne. Pani poslankyňa Števulová.
Hort, Milan, podpredseda NR SR (2010-12-07):
Teraz v rozprave vystúpi už ohlásený predtým pán poslanec Igor Choma. Nech sa páči.
Kadúc, Miroslav, poslanec NR SR (2013-12-13):
Ďakujem za slovo, pani predsedajúca. Vážené kolegyne, kolegovia, vážený pán generálny prokurátor, dovoľte aj mne veľmi krátko vystúpiť k tejto správe a hlavne možno k činnosti, aj keď sa to netýka, tá správa, činnosti terajšieho generálneho prokurátora. Na úvod ja, samozrejme, nemôžem nespomenúť, že ja ani náš klub sme nesúhlasili s tým procesom, akým došlo k vymenovaniu pána Dr. Čižnára, ale bez ohľadu na jeho osobu teraz to rešpektujeme, pán Čižnár tu je a z toho, čo sme mali možnosť vidieť, sa javí, aspoň mediálne, že bude dodržiavať to, čo sľúbil, a ten prístup bude veľmi razantný a tvrdý. Pán generálny prokurátor, nepočúvalo sa vôbec zle to, čo ste hovorili. Ja si uvedomujem, že kritika do vlastných radov je niekedy tá najťažšia, nejde to úplne ľahko a aj práve kvôli tomuto, povedali to viacerí kolegovia, ja vám budem držať palce, a nie som v tom určite sám, zdá sa mi, že zo strany opozície nezazneli nejaké výhradné názory na to, aby ste, že vaša činnosť doterajšia, aj keď krátka, je zlá. Ja osobne teda nemám dobrú skúsenosť s Generálnou prokuratúrou, musím sa priznať. Ja verím, že táto moja skúsenosť sa po vašom príchode zmení a bude sa rozhodovať zákonne a tak, aby bolo naozaj dodržané to, čo sa vyžaduje od prokurátorov, od všetkých, a to je dozor nad zákonnosťou. Ešte možno dve poznámky. Pozeral som v tej správe korupčné trestné činy a nielen podľa správy, ale aj podľa medializovaných informácií sa javí, to sa, myslím, viacerí zhodneme, ako keby na Slovensku neexistovala korupcia. V tej správe je to stručne vysvetlené, prečo to tak je. Ja si s tým dovoľujem nesúhlasiť. A opäť opakujem, vyjadrím, že verím, že keď príde ku korupčnému trestnému činu, že toto bude aj ako odstrašujúci príklad medializovaný, tak ako to robí Daňová kobra, a ľudia nebudú mať tendenciu páchať tieto trestné činy. Verím, že keď sa takto zídeme na budúci rok, prípadne potom ešte o dva roky, že tie výsledky budú zasa o niečo lepšie. A ešte posledný apel na vás. My sme zvolali mimoriadnu schôdzu ústavnoprávneho výboru, ktorá sa uskutoční v pondelok o dvanástej, kam sme vás teda zavolali, a ja by som bol veľmi rád, ak by ste mali čas a prišli vysvetliť otázky, ktoré položil pán Poliačik. Pretože ja nepoznám ten prípad, ale ak je niekto trestne stíhaný 15 rokov a podľa informácií, ktoré máme, musí sa schovávať v zahraničí, to nie je podľa mňa správny prístup, myslím, že aj podľa vás, štátnych orgánov, v tejto veci. Takže na záver ďakujem a držím palce vo vašej činnosti.
Tomáš, Erik, poslanec NR SR (2021-10-06):
Tak potom dobre, len mali by ste hlasovať proti tomuto zákonu. (Prerušenie vystúpenia predsedajúcim.)
Kavecká, Monika, poslankyňa NR SR (2021-03-17):
Pani kolegyňa. (Rečníčka vytiahla hlasovaciu kartu na rečníckom pulte.)
B. Bugár, podpredseda NR SR: (2003-07-01):
(Hlasovanie.) Prítomných 134 poslancov, za hlasovalo 59, proti 3, hlasovania sa zdržalo 50 poslancov, 22 poslancov nehlasovalo. Konštatujem, že Národná rada Slovenskej republiky po opätovnom prerokovaní neschválila novelu zákona č. 195/2000 Z. z. o telekomunikáciách. V rokovaní budeme pokračovať hlasovaním o vládnom návrhu zákona o skončení činnosti a spôsobe zániku Fondu detí a mládeže, tlač 244. Prosím teraz určenú spravodajkyňu Evu Rusnákovú, aby zaujala miesto určené pre spravodajcov a uvádzala hlasovanie. E. Rusnáková, poslankyňa: Vážený pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku na tom, že prerokuje predložený návrh v druhom čítaní.
Muňko, Dušan, poslanec NR SR (2023-12-13):
Áno, pardon. Pán poslanec, veľmi slušné vystúpenie, konečne z opozície prišlo rozumné, rozumné vystúpenie, nie tie veci, ktoré tu podaktorí páni poslanci hovoria. Veľmi dobre ste niektoré veci pomenovali, nakoniec treba spraviť, samozrejme, aj reformu verejnej správy a z toho takisto zavrieť niektoré nemocnice, nedá sa to utiahnuť, vtedy bola, máme to spraco... bolo to spracované, je to zhruba 12 alebo 14 nemocníc, bude sa musieť to, čo povedal ďalší kolega, pripoisťovať sa, ďalšia vec, obrovský bordel v liekovej, v liekovej starostlivosti, obrovský, obrovská záležitosť to, čo ste tu povedali, že ráno lekári z fakultnej nemocnice ordinujú, o dvanástej sú preč, keď sme chceli spraviť zmenu zákona, že lekári, ktorí sú v nemocnici, aby, budú, budú robiť vo fakultnej nemocnici, alebo idú do súkromného sektoru. Jediná možnosť, tak jak to má dneska Penta. Penta, lekár, ktorý tam je, nemôže robiť nikde inde. To isté treba spraviť vo fakultných nemocniciach, spraviť poriadok vo fakultnej nemocnici, bratislavskej. Ďalšia vec, páni, treba si povedať jednu vec. Vy tu stále omieľate výstavbu novej nemocnice. Penta postavila nemocnicu, je tu, čiže z 5-tisíc ľudí, ktorí dneska, doteraz robili vo fakultnej nemocnici, jedna tretina alebo možno viac odišla na Bory. Treba sa jednoducho s Pentou dohodnúť a dostavať fakultnú nemocnicu spolu s Pentou. To, čo tam dneska nie je z hľadiska toho, a dobudovať, resp. rekonštruovať, či to je Šmidkeho, či to je Petržalka, proste a Kramáre a Mickiewiczovu zavrieť. Ale tu treba proste sa dohodnúť a nie tu proste, že opozícia-koalícia, sadnúť si k tejto istej záležitosti veľmi korektne, ak sa chceme pohnúť ďalej.
Grendel, Gábor, podpredseda NR SR (2022-10-18):
S ďalšou faktickou pán poslanec Alojz Baránik.
Cech, Jozef, poslanec NR SR (2024-09-25):
Ďakujem veľmi pekne za slovo. Vážený pán predsedajúci, vážené pani poslankyne, poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 416. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a Ministerstva hospodárstva Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 427 z 22. augusta 2024 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte rozpravu.
P. Paška, predseda NR SR: (2008-07-03):
Pani poslankyňa Sabolová, nech sa páči.
Glváč, Martin, podpredseda NR SR (2017-03-21):
Ďakujem. Ďalšia v rozprave vystúpi pani poslankyňa Gaborčáková, nech sa páči. (Reakcie z pléna.) Pán minister mal reakciu, tým pádom naňho nemôžte reagovať faktickými poznámkami. Nech sa páči, pani poslankyňa Gaborčáková.
Glváč, Martin, podpredseda NR SR (2017-02-09):
Pán poslanec Viskupič.
Hrušovský, Pavol, predseda NR SR (2011-10-18):
Hlasujeme, páni poslanci, o návrhu prideliť zákon výborom, určiť lehoty, v ktorých majú výbory návrh prerokovať a zároveň aj poveriť gestorstvom nad rokovaním o návrhu. (Hlasovanie.) 147 prítomných, 80 za, 67 sa zdržalo. Návrh sme schválili. Pán poslanec Štefanec, predseda výboru pre európsku integráciu bol poverený výborom, aby Národnej rade predložil návrhy hlasovaní k vládnemu návrhu zákona o cenných papieroch a investičných službách, ktorý prerokovávame ako tlač 497. Prosím o prvý návrh uznesenia. (Hlasovanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony , tlač 497.)
Laššáková, Jana, podpredsedníčka NR SR (2012-12-12):
Pán poslanec, poprosím vás na chvíľku. Pán minister, prosím vás, zaujmite miesto určené pre navrhovateľov, lebo rozprávate sa nahlas, a pána poslanca Galka to vyrušuje.
Hrnčiar, Andrej, podpredseda NR SR (2017-03-29):
Ale to bol, áno, ja som, to bolo ako vtip myslené. Keď pán poslanec končil, tak povedal, že bude už len dve minúty. Takže...
Pročko, Jozef, poslanec NR SR (2024-05-14):
Ďakujem. No mne sa páči emócia, ktorá je spravodlivá, a vy tú emóciu spravodlivú máte, pretože môže vám ktokoľvek, čokoľvek rozprávať o konšpirácii a o veciach, boli tu fakty, naozaj. A mne sa tá emócia páči. Ja som emotívny človek a spravodlivosť a zastávanie sa dobrých vecí mám rád. A táto emócia bola úplne čistá. Vy ste sa spýtali poslancov koalície, či im niekto povedal, o čom je ten zákon. Ale veď oni to vedia. Ja budem vystupovať v rozprave ešte, pôjdem do ústnej, ale oni vedia, že lesožrúti sa vrátili, oni to veľmi dobre vedia. Oni vedia, že tie stromy 80 cm, to je dobrý biznis, skvelý biznis. Ale chcem v úvode, teda chcem nadviazať na váš úvod, v ktorom ste sa otočili na ministra Takáča a rozprávali ste. Viete, ako bola jeho reakcia? Pozrite sa na mňa, pán Hlina, toto vám ukazoval, toto vám ukazoval. (Poslanec si klepe na čelo.) To je reakcia ministra, to je reakcia toho ministra, ktorí povedali, že oni budú iní, oni budú slušne odpovedať. To je ten minister, ktorý nadával ľudom do bláznov, ktorý nadával ľuďom do konšpirátorov, ktorý vás označuje neskutočnými výrazmi.!Toto je minister novej vlády! To je ten pokoj, ktorý nám Peťo Pellegrini priniesol! Takto budú reagovať na vaše slová. Namiesto toho, aby sa prihlásil do rozpravy, tak vám začal skákať do reči arogantným spôsobom, arogantným spôsobom. Toto je minister našej vlády! Takto si ťukal po čele, keď ste rozprávali. Hanbite sa, pán Takáč, ste hanba, odporné, nechutné, čo ste aj teraz tu predviedli!
P. Hrušovský, podpredseda NR SR: (2002-07-03):
(Hlasovanie.) Prítomných 114, za 105, zdržalo sa 7, nehlasovali 2. Návrh sme schválili. Ďalší návrh. A. Ivanko, poslanec: Ďalším návrhom, pán predsedajúci, odporúčam prideliť vládny návrh zákona o dobrovoľných dražbách na prerokovanie týmto výborom: ústavnoprávnemu výboru a Výboru Národnej rady pre hospodárstvo, privatizáciu a podnikanie. Zároveň navrhujem, aby funkciu gestorského výboru plnil výbor ústavnoprávny, aby výbory, ktorým bol vládny návrh zákona pridelený, ho prerokovali do 9. júla 2002 a gestorský výbor ho prerokoval do 10. júla 2002.
Simon, Zsolt, poslanec NR SR (2015-04-16):
Pán kolega Petrák, akosi vám pamäť neslúži. Navrhujem, aby ste navštívili nejakého odborníka, ktorý vám v tom pomôže, pretože ste hovorili o tom, že ja som v roku 2002 prepustil z ministerstva, keď som nastúpil ako minister, smerákov. Musím vám povedať, že SMER prvýkrát bol vo vláde v roku 2006 a bolo to SDĽ a čochvíľa po roku 2002 vy ste sa stali jeho predsedom. A po SDĽ som našiel tých 800 mil. dier, o čom hovoril pán kolega Radošovský, čo bolo poukrývané kade-tade, to, čo pán Koncoš tam zanechal. Ale vy ste sa tam naučili a všetci z SDĽ, tak ako aj vy teraz tam sedíte v tričku SMER-u, sedíte v SMER-e. Tam ste sa naučili, tu pokračujete. Problém je, že vy chcete, aby občania zaplatili dlžobu miesto Širokého. Tu chcete odvolávať Figeľa za to, že obstaral za najlacnejšiu cenu. Pán kolega, vy ste aj starostom. Vzdáte sa svojej funkcie, keď na elektronickom trhovisku akúkoľvek prácu obstaráte a podpíšete zmluvu za najnižšiu cenu, ktorú vám káže zákon? Lebo to je identická situácia. Pán Figeľ podpísal zákazku, v ktorej Široký s Váhostavom sľúbili, že to urobia za cenu, ktorá bola nižšia ako pôvodne naplánovaná. Vy keď v elektronickej aukcii na trhovisku, tam, kde vám zákon káže, obstaráte prácu za nižšiu cenu, porušujete podľa vás pravidlá, zadávate zákazky za nižšiu cenu, odstúpite z funkcie starostu?
Bugár, Béla, podpredseda NR SR (2017-05-16):
Nech sa páči, prezentujme sa a hlasujme o tomto návrhu. (Hlasovanie.) Prítomných 138 poslancov, za 137, 1 nehlasoval. Konštatujem, že tieto body z informácie, nie zo spoločnej správy, z informácie sme schválili. Nech sa páči.
Susko, Boris, poslanec NR SR (2020-12-03):
Ďakujem pekne za slovo. Pán poslanec Baránik, nebudem sa vyjadrovať k tomu, čo ste povedali, ale k tomu, čo ste predložili a chcem sa opýtať, či to naozaj myslíte vážne. Ako vy takýmto spôsobom v rozprave v druhom čítaní bez akejkoľvek diskusie idete zásadným spôsobom meniť charakter prokuratúry na Slovensku? Vy chcete takýmto pokútnym spôsobom bez akejkoľvek diskusie podriadiť prokuratúru pod vládu a ministerku spravodlivosti? Keď navrhujete, že verejnú kontrolu má vykonať parlament alebo vláda alebo poverený člen vlády? Veď máme nejaké zakotvenie prokuratúry v Ústave sui generis na rozdiel od štátneho zastupiteľstva, ktoré je v iných krajinách napríklad v Českej republike, kde je prokurátor generálny podriadený ministerstvu spravodlivosti a na Slovensku máme úplne iný model prokuratúry a vy takýmto spôsobom potichu, aby o tom nikto nevedel, chcete meniť charakter prokuratúry a podriaďovať ho vláde a politickej moci vládnej väčšiny? To snáď nemyslíte vážne.
Paška, Pavol, predseda NR SR (2012-08-09):
Pán poslanec Matovič.
Mazurek, Milan, poslanec NR SR (2019-02-12):
Pán kolega Heger, ja takisto považujem obmedzenie reklamy na alkohol za naozaj dobrý nápad, pretože sám síce alkohol vôbec nepožívam, neviem koľko dlhých rokov som nemal ani kvapku alkoholu a ani to neplánujem, pretože mi v živote vôbec nechýba, ale žijem na východe Slovenska a vidím, čo robí alkoholizmus, či už s mladými ľuďmi, ale aj staršími ľuďmi. Vidím, ako rozvracia celé rodiny, vidím, ako ničí otcov rodín, ako dobrých chlapov, zručných chlapov proste dostáva na ulicu a ničí im celé životy. A keď vidím tú obrovskú loby, ktorá stojí za tým alkoholizmom a za alkoholom ako takým, že tá reklama sa na nás tlačí pomaly zo všetkých strán, kde sa len pozrieme, aké je to fajn, aké je to štýlové, aké je to správne, tak ma to pravidelne rozčuľuje. K tejto téme sa staviam rovnako ako k hazardu, pretože je to nemorálne a považujem to mnohokrát za zvrátené, zarábať na ľudskom nešťastí a hlavne keď to ľudské nešťastie musím vídať pravidelne okolo seba. To znamená, že na mnohých témach sa možno nezhodneme, možno mnohé veci vidíme inak, ale ja na alkohol, možno by som to povedal aj mnohokrát tvrdšie ako vy, ale na alkohol veľa dobrého určite nepoviem. Ďakujem.
Laššáková, Jana, podpredsedníčka NR SR (2014-01-29):
Pán poslanec Jánoš, nech sa páči.
Kaliňák, Robert, podpredseda vlády a minister vnútra SR (2015-09-29):
Ďakujem pekne. To, čo platilo v prípade prvého zákona, platí aj v prípade tohto zákona. To znamená, predpokladám, že v medziobdobí sa môžeme k tomu stretnúť aj na výbore pre obranu a bezpečnosť. Hlavným cieľom ale uvedeného návrhu zákona je vytvoriť legislatívne podmienky na zvýšenie transparentnosti a objektívnosti pri obsadzovaní vybraných vrcholových funkcií na ministerstve vnútra, Policajnom zbore. Ide o funkcie prezidenta Policajného zboru, viceprezidenta Policajného zboru a generálneho riaditeľa sekcie kontroly a inšpekčnej služby ministerstva vnútra, ktoré sa budú obsadzovať na základe osobitného výberového konania. Tohto výberového konania sa bude môcť zúčastniť každý príslušník Policajného zboru spĺňajúci kvalifikačné predpoklady na funkciu a odbornú prax. K zvýšeniu transparentnosti prispeje aj zrušenie právomoci odvolať nadriadeného bez uvedenia dôvodu. Rovnako sa z toho dôvodu zo zákona vypúšťa právomoc previesť alebo preložiť policajta zaradeného k útvaru inšpekčnej služby, respektíve nadriadeného na inú funkciu aj bez uvedenia dôvodu. Návrh zákona, ďalej, vytvára predpoklady na skvalitnenie prípravnej služby príslušníkov Policajného zboru, a to zavedením povinnosti absolvovať základný policajný výcvik, teoreticko-praktickú prípravu, odborný výcvik a odbornú prax v rámci denného štúdia na splnenie kvalifikačnej požiadavky policajného vzdelania. Základný policajný výcvik sa bude realizovať internátnou alebo kasárenskou formou a jeho cieľom je nielen zvýšiť celkovú úroveň odbornej pripravenosti absolventov denného štúdia a podiel ich praktických zručností, ale, možno očakávať, súčasne aj preverí osobnostné predpoklady príslušníkov Policajného zboru na výkon štátnej služby. Návrh zákona tiež zvyšuje vekovú hranicu na prijatie do služobného pomeru z doterajších 18 na 21 rokov, ako to bolo kedysi, čo by malo garantovať vyššiu vyspelosť uchádzača o náročné povolanie v bezpečnostných zložkách. Myslím si, že tento zákon tak skôr reflektuje na mnohé poznámky, ktoré vznikli v poslednom období a súviselo s určitou väčšou nezávislosťou vedenia Policajného zboru. Myslím si, že tu ten priestor je dávaný aj vzhľadom na ďalšie úpravy, ktoré boli v tomto návrhu vykonané. Môžeme o nich diskutovať medzi prvým a druhým čítaním, aby sme do záverečného čítania mohli urobiť aj mnohé kompromisné úpravy. Veľmi pekne vám zatiaľ ďakujem.
Danko, Andrej, predseda NR SR (2017-09-05):
Ďakujem. Bez reakcie pána poslanca. Takže, pán poslanec Pčolinský, nech sa páči.
Žiga, Peter, podpredseda NR SR (2023-11-16):
Áno, pán podpredseda, prečítam aj ďalšie otázky. Otázka č. 6 je: „Vydali ste pokyn na zrušenie pripravovanej výstavy fotografií zo série Neskrývaná láska Doroty Holubovej zobrazujúcich život LGBTI+ ľudí na Slovensku, ktorá sa budúci rok mala konať v priestoroch Historického múzea Slovenského národného múzea na Bratislavskom hrade? Ak áno, z akého dôvodu?„ A potom je tu otázka č. 8: „Vydali ste akýkoľvek pokyn alebo inštrukciu, ktorá by smerovali, ktoré by smerovali k tomu, že sa nebudú môcť v inštitúciách a organizáciách podliehajúcich ministerstvu kultúry konať podujatia a aktivity týkajúce sa LGBTI+ ľudí alebo zo zdrojov rezortu kultúry finančne podporovať projekty a aktivity týkajúce sa LGBTI+ ľudí?“ Pán minister, chcem vás upozorniť, že tá procedúra bude nasledovná, na každú otázku budete odpovedať päť minút, pán poslanec Dostál dostane možnosť vám položiť doplňujúcu otázku, tú odpoveď môžte, by som povedal, si nafázovať na trikrát, ale po piatich minútach vás budem musieť prerušiť, lebo taká je procedúra a budeme musieť dať priestor pánovi poslancovi Dostálovi, aby položil doplňujúcu otázku. Ďakujem pekne. Nech sa páči, môžte odpovedať.
Raši, Richard, poslanec NR SR (2015-10-30):
KDH, ktoré bolo predtým v rezorte zdravotníctva, zaviedlo naozaj niekoľko výnimočných momentov. Bol to štrajk, štrajk zdravotníkov, ktorý dovtedy nikdy v histórii zdravotníctva nebol, bol to zle pripravený zákon, ktorý sme my všetci podporili, lebo sme mysleli, že je finančne krytý a kvôli svojmu finančnému nekrytiu bol napadnutý na Ústavnom súde. Znížil platby zdravotných poisťovní pre štátne inštitúcie preto, aby mohol tieto financie presunúť na súkromné firmy, ktoré majú zväzky s KDH, Sieťou, s SDKÚ. KDH zaviedlo aj reexport liekov, čím ohrozilo najmä onkologických pacientov, a reexport liekov je vynález KDH, pretože zlými opatreniami v zákonoch to umožnilo. KDH má kauzy Pfizer, keď sa bratovi ministra neštandardne vyhovelo, či prenájmy prístrojov, keď cena prenájmu bola vyššia, niekoľkonásobne vyššia ako kúpa nového prístroja. Takže, pán premiér, málo ste povedali o tom, čo tu KDH zanechalo. Ďakujem pekne.
Jurinová, Erika, podpredsedníčka NR SR (2013-06-17):
Ďakujem pekne, pán poslanec. Pýtam sa, že či chce zaujať stanovisko pán spravodajca. Nie? Takže pristúpime k hlasovaniu.
Tomáš, Erik, poslanec NR SR (2019-09-17):
Hlasovanie o sedemnástej.
Šefčík, Marek, poslanec NR SR (2021-12-02):
Ďakujem pekne za slovo. Ja už som to povedal a chcem to zopakovať, že súhlasím s tým, že toto nie je rozdávanie, toto nie je jednorazovo, jednorazová pomoc, ale je to skôr investícia. Igor, ty si hovoril o tom, že nad 55 rokov, myslím, v Portugalsku je zaočkovaných 99,96 % ľudí. No ja som si to zisťoval a dokonca v Portugalsku je zaočkovaných 98 % ľudí nad 12 rokov. Tam vidno chuť bojovať a postaviť sa tej pandémii čelom. Troška závidím krajinám, kde sa s covidu nestala politická téma a koalícia sa spojila s opozíciou v boji s covidom. Žiaľ, u nás politická opozícia zneužila pandémiu na dosiahnutie svojich pochybných iných cieľov. Je absurdné hovoriť o pomoci a nepodporiť takýto návrh. Ďakujem.
Šimečka, Michal, podpredseda NR SR (2024-05-02):
Ďakujem pekne. Pán poslanec Lackovič, nech sa páči.
Pročko, Jozef, poslanec NR SR (2024-02-15):
Spýtali ste sa, pán poslanec, že čo bude so Slovenským pozemkovým fondom. No, čo bolo predtým, by som tiež chcel povedať, pred našou vládou. Náš nominant, človek, ktorý tam išiel naozaj, ja, fakt, Jano Marosz bol človek, ktorý to tam začal čistiť, tak musím povedať, že našiel tam dve kancelárie, ktoré boli zatvorené a v tých kanceláriách boli zatvorené krabice, ktoré čakali na to, kým ich niekto otvorí. A musím povedať, že naozaj Slovenský pozemkový fond bola zlatá baňa. Aj vedľa vás sedel a sedí pán Takáč, ktorý bol od dvetisícdeviateho šéfom Slovenského pozemkového fondu v Prievidzi, a pozrite si, pozrite si zo 16. 10. ´23 o Slovenskom pozemkovom fonde, aké sa diali kšefty okolo Prievidze, a pozrite si, čo sa tam dialo. Takže aj toto, čo teraz sa ide udiať, je záležitosť, ktorú Smerohlas robí a bude robiť. Idú vymeniť ľudí. Ja len chcem veriť, chcem veriť, nechcem veriť, ja viem, že sa budú diať opäť na Slovenskom pozemkovom fonde kšefty, tak ako sa diali doteraz, pretože to bola zlatá baňa pre smerákov a zlatou baňou bude aj naďalej. To je smutné. Takže pýtali ste sa, čo bude s Slovenským pozemkovým fondom. No, Slovenský pozemkový fond zase dostala do rúk politická strana SMER a tento fond budú zneužívať. Je to smutné, ale je to tak. Ľudia, ktorí sa roky nemohli dostať k pozemkom, tak sa za minulej, za našej vlády začalo diať, že tí ľudia opäť dostávali to, čo mali dostať. Teraz? Boli dve kancelárie zatvorené. Podľa mňa bude teraz desať kancelárií zatvorených.
P. Hrušovský, podpredseda NR SR: (2001-11-29):
L. Orosz, poslanec: Keďže obsah poslaneckého návrhu zákona, ktorým sa mení a dopĺňa zákon č. 263/1999 Z. z. o verejnom obstarávaní, bol premietnutý prostredníctvom pozmeňujúcich návrhov do práve schváleného vládneho návrhu zákona, ktorým sa novelizuje zákon o verejnom obstarávaní, sťahujem poslanecký návrh z rokovania.
Mikolaj, Ján, poslanec NR SR (2010-12-07):
Pán Matovič, netúžim po tom, aby som bol priradený k vám, nechajte to na mňa. Samozrejme, som presvedčený, že ten schodok tých 4,9 % je zbytočne vysoký, pretože aj schodok tohto roku je zbytočne vysoký 7,9 %. Považujem, pán minister, naozaj za nezodpovedné, že ste v tom pol roku, v ktorom ste ministrom financií, minimálne nezaviazali jednotlivé ministerstvá aspoň o 10 % viazať svoje prevádzkové výdavky, pretože nechať klesnúť rozpočet na 7,9 % je príliš veľa. Samozrejme, potom aj tá úspora vyzerá trošku vyššia. Povedal som, že nesúhlasím s vnútornou štruktúrou financovania rozpočtu, pán poslanec Matovič, kde som jasne povedal, že projekty, ktoré sa dajú nahradiť inými projektmi, ako sú napr. PPP projekty, kde jedine diaľnice majú svoje výnosy, z ktorých sa dajú urobiť tridsaťročné finančné modely, aby boli s určitou podporou štátu samofinancovateľné, to sa nestalo, to v tomto rozpočte nie je a jednoducho sa to nahrádza prostriedkami na úkor vzdelávania, vedy a športu. A, pán poslanec Fronc, veď ty musíš vedieť, že na šport vždy bola aspoň 1 mld. Sk, vždy bola posledných päť-šesť rokov. Teraz je to prvýkrát, čo bude na šport okolo 650 mil., možno 700 mil. Sk. Čiže, samozrejme, v tých percentách to predtým išlo dole, ale teraz je to skokom. Výdavky na šport v rámci všetkých kritérií, či je to HDP alebo štátny rozpočet, poklesli.
M. Číž, podpredseda NR SR: (2006-10-18):
Slovo má pán poslanec Palko.
Kollár, Jozef, poslanec NR SR (2011-09-14):
Ďakujem pekne za slovo. Vážený pán predsedajúci, vážený pán podpredseda vlády, dámy a páni, dovoľte, aby som vám predložil spoločnú správu gestorského výboru, ktorú máte pod číslom, tlačou teda 394a. Národná rada Slovenskej republiky svojím uznesením č. 552 z 12. júla tohto roku pridelila vládny návrh zákona, ktorým sa mení a dopĺňa zákon č. 483/2001 Z. z. o bankách týmto výborom: Výboru Národnej rady Slovenskej republiky pre financie a rozpočet a Ústavnoprávnemu výboru Národnej rady Slovenskej republiky. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania o vládnom návrhu zákona stanoviská poslancov Národnej rady. K predmetnému návrhu zákona zaujali výbory tieto stanoviská: v obidvoch prípadoch, teda vo výbore pre financie a rozpočet aj v ústavnoprávnom výbore schválili stanovisko s pozmeňujúcimi a doplňujúcimi návrhmi, ktoré máte uložené pod bodom IV. Keďže túto tlač máte všetci v laviciach, nebudem pozmeňujúce návrhy čítať. Gestorský výbor na základe stanovísk výborov k vládnemu návrhu zákona odporúča Národnej rade Slovenskej republiky vládny návrh zákona o bankách schváliť už so spomínanými pozmeňujúcim a doplňujúcim návrhmi, ktoré sú uvedené, opakujem ešte raz, pod bodom IV. Predmetná správa výborov bola schválená uznesením gestorského výboru č. 238 z 31. augusta tohto roku. Výbor určil poslanca Kollára za spoločného spravodajcu výborov a poveril ma súčasne predniesť túto správu na dnešnej schôdzi Národnej rady a navrhnúť Národnej rade postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy. Vážený pán predsedajúci, otvorte, prosím, rozpravu k tomuto bodu.
Pellegrini, Peter, predseda NR SR (2023-12-18):
Pani poslankyňa Kosová.
Tomáš, Erik, poslanec NR SR (2019-06-21):
Pani kolegyňa, ja sa vyjadrím k úvodnej časti vášho vystúpenia. Tu vôbec nikto nejde obchádzať správne konanie ani kompetencie príslušných úradov. My chceme len zjednodušiť administratívnu záťaž občanov. V súčasnosti musí občan najprv navštíviť úrad práce a zaregistrovať sa v evidencii uchádzačov o zamestnanie, až následne môže ísť do Sociálnej poisťovne požiadať o dávku v nezamestnanosti. Čiže dva úrady, dve žiadosti. Po novom to chceme len zjednodušiť, aby prišiel iba na úrad práce a vypísal jeden formulár, v ktorom požiada aj o dávku nezamestnanosti, aj sa zaeviduje v evidencii v registri uchádzačov o zamestnanie. Čiže naopak, občanom vychádzame takto v ústrety a nie komplikujeme život. Ďakujem pekne.
Danko, Andrej, predseda NR SR (2016-06-16):
Ďakujem, pán poslanec. Pani poslankyňa Anna Zemanová s faktickou poznámkou.
Paška, Pavol, predseda NR SR (2013-06-26):
(Hlasovanie.) 144 prítomných, 63 za, 80 proti, 1 sa zdržal. Návrh sme neschválili.
Plaváková, Lucia, poslankyňa NR SR (2024-02-27):
Ďakujem veľmi pekne za slovo a ďakujem kolegyni Jurík, že to tak výborne zhrnula, celý ten priebeh aj dôvody, ako sme sa sem dostali. A tiež teda chcem vyjadriť môj postoj, že sa nestotožňujem s tým, čo je uvedené v odôvodnení tohto skráteného legislatívneho konania a vrátila by som sa tiež k tej vete, ktorú rozoberala aj kolegyňa Mesterová. Súčasnú úpravu dĺžky premlčacej doby považuje vláda Slovenskej republiky vo všeobecnosti za správnu. To je veta z odôvodnenia. Že súčasnú úpravu dĺžky. Lenže súčasná úprava je tá dvadsaťročná, keďže novela Trestného zákona ešte nebola ani vyhlásená v Zbierke zákonov, to znamená, že je to trochu zmätočné a možno by bolo teda fajn ju čím skôr vyhlásiť, aby vôbec aj sedelo toto celé skrátené legislatívne konanie, pretože bez toho my tu vlastne upravujeme aj to odôvodnenie, vlastne si rozporuje, pretože navrhuje niečo, čo je vlastne teraz platné a účinné, takže to je trošku zmätočné. Tak tiež chcem apelovať na to, aby novela Trestného zákona bola riadne vyhlásená v Zbierke zákonov a samozrejme aj preto, aby Ústavný súd mohol riadne vykonávať svoju právomoc, pretože je mu to aktuálne znemožňované, čo považujem naozaj v rozpore s demokratickými princípmi našej krajiny. Ďakujem.
P. Paška, predseda NR SR: (2008-05-22):
(Hlasovanie.) 113 prítomných, 74 bolo za, 33 proti, 6 sa zdržali. Konštatujem, že sme schválili vládny návrh novely zákona č. 172 o organizácii štátnej podpory výskumu a vývoja a o zmene a doplnení niektorých zákonov. ( Vládny návrh zákona, ktorým sa mení a dopĺňa zákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a o zmene a doplnení niektorých zákonov. ) Teraz budeme hlasovať o návrhu uznesenia k správe o činnosti verejného ochrancu práv , je to tlač 568. Pani poslankyňa Müllerová uvedie návrh hlasovania.
Blaha, Ľuboš, podpredseda NR SR (2024-02-16):
Do rozpravy sa prihlásil pán poslanec Ondrej Dostál ako spravodajca, nech sa páči.
Bútora, Daniel, minister školstva, vedy, výskumu a športu SR (2023-06-15):
Dobrý deň prajem. Ďakujem veľmi pekne za slovo, pán podpredseda. Predkladám návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a uznávaní odborných kvalifikácií a o zmene a doplnení niektorých zákonov v znení neskorších predpisov. Ide o technickú novelu, ktorej cieľom je dosiahnutie súladu zákona so smernicou 2005/36 o uznávaní odborných kvalifikácií. Tento návrh zákona reaguje na žalobu Európskej komisie proti Slovenskej republike a máme dokonca informáciu z legislatívno-právnej sekcie, že viaceré, viaceré krajiny sú vlastne v podobnom, v podobnom konaní ako Slovenská republika. Ak by sme nesplnili tieto povinnosti vyplývajúce z ustanovení smernice, tak Súdny dvor Európskej únie môže nám vydať rozsudok obsahujúci uloženie finančnej sankcie, takže z tohto dôvodu je potrebné, aby bol návrh zákona schválený čo najskôr. Ďakujem pekne, pán podpredseda.
Miškov, Juraj, minister hospodárstva SR (2011-03-25):
Ďakujem pekne. Veľmi krátko k predloženému pozmeňujúcemu návrhu poslancov Národnej rady Slovenskej republiky Igora Matoviča, Eriky Jurinovej, Martina Fecka a Jozefa Viskupiča. Súhlasím ako predkladateľ s pozmeňujúcim návrhom. Dovoľte mi teda ešte, aby som krátko možno tiež reagoval vzhľadom na to, že je piatok a vyjadrujú sa tu poslanci aj k iným veciam, tiež by som chcel veľmi pekne poďakovať poslancovi Igorovi Matovičovi ani nie tak za exkurziu do svedomia iných ľudí, lebo to si podľa mňa musí spytovať každý človek, ale za hodnotový comming out v jeho prípade. Naozaj ja sa osobne stotožňujem takisto s tým poslaním, ktoré má na tričku, a som veľmi rád, zrejme pobyt alebo miesto, kam si presadol do poslaneckého klubu KDH, mu naozaj robí veľmi dobre (smiech v sále) a prichádza s podnetnými návrhmi a ja som veľmi rád. Ďakujem pekne. (Potlesk.)
Viskupič, Jozef, poslanec NR SR (2013-04-30):
Ďakujem, pani predsedajúca. Dva momenty. Skutočne mám pocit od začiatku tejto schôdze, jeden taký symptomatický moment, kedy sme schvaľovali program. Štandardným procesom býva to, že mali by sme aspoň vzbudiť zdanie, že môže toto plénum čosi ovplyvniť, ale minister pri schvaľovaní programu sedel v lavici predkladateľa. Števo, môžem usudzovať to, že dávno vedel, akým spôsobom a ako chcú vládni poslanci viesť túto schôdzu. Zároveň aj poslanecké grémium, ktoré prebehlo v duchu „Povedzte si, čo chcete“, bolo zhodnotené slovami „Dobre, páni kolegovia, ideme rokovať“, v tejto miere vnímam ako to, že vzbudzujeme zbytočné očakávanie možno ľudí, ktorí vyhodnotia tento deň ako čierny deň demokracie, spravodlivosti, a to, že každý jeden občan Slovenska pri tomto návrhu zákona prehráva. Prehráva preto, že zákonodarná a exekutívna moc, tak ako spomínal kolega Kadúc, zasahuje nedobrým a neoprávneným spôsobom do rozhodovania súdnej moci a končí tu akákoľvek hra na spravodlivý súdny proces. Končí tu dokonca aj to, čo premiér tejto krajiny hovorí, že tuná si spravodlivosť môžu dovoliť iba bohatí. Je toto ďalšia rana vymožiteľnosti práva, právnej istote. A myslím si, ako bolo veľmi dobre povedané, nestojí vôbec zato, aby sa debata nad týmto viedla spôsobom, že budeme vzbudzovať nejaké nádeje, že čosi môžme ovplyvniť. Z tohoto miesta si myslím, že tak ako nás ignoruje vládna strana a hrá tu nejaké divadlo... (Prerušenie vystúpenia časomerom.)
Laššáková, Jana, poslankyňa NR SR (2011-10-19):
Ďakujem pekne. V rozprave k predloženému návrhu zákona nevystúpil žiaden poslanec, preto budeme hlasovať o pozmeňujúcich návrhoch zo spoločnej správy s tým, že gestorský výbor odporúča hlasovať spoločne o bodoch 1, 2, 3, 4, 5, 6, 7, 8, 9, 10 s návrhom schváliť ich. Prosím, pán predseda, dajte hlasovať.
Želiezka, Ľubomír, poslanec NR SR (2016-03-23):
Sľubujem. (Potlesk.)
Glváč, Martin, podpredseda NR SR (2019-03-29):
Vážené panie poslankyne, vážení páni poslanci, otváram štvrtý rokovací deň 43. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Antal, Faič, Marosz, Podmanický a Sopko a o ospravedlnenie neúčasti z dôvodu práceneschopnosti požiadal podpredseda Národnej rady Béla Bugár. A na zahraničnej pracovnej ceste sú poslanci Martin Klus a Peter Osuský. Pokračujeme v prerušenej rozprave o návrhu skupiny poslancov na prijatie uznesenia Národnej rady k procesu ratifikácie Dohovoru Rady Európy o predchádzaní násiliu na ženách a domácemu násiliu a o boji proti nemu Slovenskou republikou (tlač 1409). Prosím poslanca Pašku, aby zaujal svoje miesto, a pána poslanca Soboňu. Nech sa páči, nech sa páči. Ďalšou v poradí z ústne prihlásených rečníkov do rozpravy je poslankyňa Martina Šimkovičová. Nie je v sále, takže jej prepadáva poradie. Ďalším v poradí je pán poslanec Mazurek, nech sa páči, mikrofón je váš. (Pokračovanie rokovania o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k procesu ratifikácie Dohovoru Rady Európy o predchádzaní násiliu na ženách a domácemu násiliu a o boji proti nemu Slovenskou republikou , tlač 1409.)
Glváč, Martin, podpredseda NR SR (2018-09-12):
Pán poslanec Budaj.
Zmajkovičová, Renáta, podpredsedníčka NR SR (2012-10-24):
Pán poslanec Blaha.
Grendel, Gábor, podpredseda NR SR (2022-05-19):
Áno, ďakujem pekne. Ďalšiu otázku položil pán poslanec Richard Takáč, a to podpredsedníčke vlády Veronike Remišovej, ktorú zastupuje pán podpredseda vlády Richard Sulík. Otázka znie: „Vážená pani podpredsedníčka vlády a ministerka, kedy budú vyhlásené výzvy pre čerpanie finančných prostriedkov z Fondu na spravodlivú transformáciu v oprávnených územiach, hlavne región Horná Nitra? Pre zdĺhavosť hrozí, že nestihneme vyčerpať zdroje.“
Šefčík, Marek, poslanec NR SR (2020-10-20):
Dobre, ďakujem za upozornenie. Takže, pán predsedajúci, dajte, prosím, hlasovať o bode 10 z pozmeňovacieho návrhu pani poslankyne Cigánikovej.
Suja, Miroslav, poslanec NR SR (2021-02-03):
Ďakujem za slovo, pán predsedajúci. Pán poslanec Janko Herák, na začiatku svojho vystúpenia si povedal, idem vystupovať odborne a vecne. Takže prvých päť minút odborne a vecne. Značná časť Slovákov je proti tomuto zákona. No toto je aké klamstvo? To si už videl na podpore Miňa Mazureka a ľudí, ktorí sa k tomuto vyjadrovali, že je to klamstvo. Čiže klameš. Odborne a vecne. Začal si spomínať pomery v strane, či sme, alebo nie sme členmi, a že strana stráca na stabilite. Tak to je odborne a vecne k tomuto predkladanému zákonu. Nejdem sa ani vyjadrovať už k tým tvojim klamstvám o dlaždičkách, lebo buď klameš ty, alebo klame tvoj koaličný kolega a poslanec Benčík. Jeden z vás dvoch je klamár, lebo jeden hovorí, že hádže kocky, druhý, že nehádže. Budem rád, keď spolu vyjdeme vonku pred Národnú radu a ty to povieš do všetkých televízií, že áno, Milan Mazurek hádzal kocky. Ale to nepovieš, lebo by si prišiel o mandát. Odborne a vecne si ďalej pokračoval v tých piatich minútach vracaním sa do minulosti. Vracal si sa do minulosti a kádroval si. To je odborne a vecne k tomuto zákonu? Ministerku Milanovú, ako spomenul môj predrečník, budem ti citovať jej slová. „Keď ráno zistíš, že nemá čo jesť, jednoducho sa zoberie a ide si jedlo zaobstarať. A je mu jedno, ako to urobí. Keď potrebuje svetlo a práve ho nemá, nič mu nebráni, zabezpečiť si ho od suseda. Keď má chuť na ženu, dokáže skočiť aj na sestru, len aby uspokojil svoje potreby.“ To som citoval ministerku Milanovú, ako sa vyjadrila o Cigáňoch, nie Rómoch. O Cigáňoch. Nepočul by som ťa raz, Janko Herák, že by si tu vystúpil a kritizoval ju za jej názor. Ani raz si tu nevystúpil. Ja nerozumiem potom tomu. A toto bolo tvojich päť minút alebo štyri minú... (Prerušenie vystúpenia časomerom.)
Sulík, Richard, predseda NR SR (2011-07-11):
Pani poslankyňa Blahová.
P. Paška, predseda NR SR: (2009-06-30):
(Hlasovanie.) 131 prítomných, 52 za, 76 proti, 2 sa zdržali, 1 nehlasoval. Ďalej, pán spravodajca.
Hort, Milan, podpredseda NR SR (2011-05-20):
Ďakujem pekne. Otváram rozpravu. Nedostal som žiadnu písomnú prihlášku. Pýtam sa, či sa hlási do rozpravy niekto ústne. Ani v tomto prípade tomu tak nie je, preto vyhlasujem rozpravu za skončenú. Pán Fronc sa chcel prihlásiť? No, ale ja som vás teda... (Reakcia poslanca.) Prosím vás, zaevidujte tam pána Fronca, keď nájde kartu a dávame mu priestor na vystúpenie v rozprave ako jedinému. Je ešte niekto, kto nemá pri sebe technické zariadenia, aby sme ho zaevidovali? Nie. Takže poprosím teraz pána poslanca Fronca. Uzatváram možnosť prihlásiť sa do rozpravy a slovo má pán poslanec Fronc.
Kollár, Boris, predseda NR SR (2021-10-19):
Nech sa páči, pán Krupa, máte procedurálny návrh. Pravdepodobne chcete dať námietku. Nech sa páči, počúvam vás.
Dubéci, Martin, poslanec NR SR (2023-12-19):
Ďakujem za slovo, pán predsedajúci. Ja by som sa taktiež chcel poďakovať pani poslankyni Kleinert za to, že a je to až fascinujúce, že napriek tomu, že tu už niekoľko dní rokujeme, tak každý ten príspevok dokáže priniesť do tej diskusie nejaký nový uhol a to teda aj vidno, že pani poslankyňa Kleinert sa tejto téme rozumie, v praxi s ňou pracuje či už v Starom Meste alebo v rámci svojej profesie v kreatívnom priemysle. A mne to len potvrdzuje taký zásadnejší problém s touto diskusiou, ku ktorej, ku ktorej sa vyjadrím aj vo svojej rozprave čoskoro. A to je to, že tejto diskusií absolútne chýbajú nejaké základne fakty a argumenty. My tu máme proste návrh urobiť ministerstvom, treba ho urobiť takto, pomôže to nijako. Síce vlastne netušíme ako, lebo v tej doložke to je napísané, ako to je. A stane sa nejaký zázrak, že všetko bude dobré. Ale ja neviem, či už keď v tomto argumente, v tomto parlamente nedokážem pracovať so základnými argumentami, so základnými faktami, porovnávať proste nejaké politiky, ktoré sa dejú vo svete, a konkrétne téma rozvoja turizmu je absolútne teraz veľmi ostro diskutovaná. Je o tom milión, milión proste štúdií, milión, milión proste najlepších praxí celého sveta a toto absolútne v tejto diskusií chýba a jednoducho tu máme proste valec väčšiny a myslím si, že to fakt tak nemá byť. Ďakujem pekne.
Hrnčiar, Andrej, podpredseda NR SR (2016-06-16):
Končím možnosť nahlásiť sa s faktickými poznámkami. Na vystúpenie pána poslanca sú dve faktické poznámky. Nech sa páči, pán poslanec Dostál.
Glváč, Martin, podpredseda NR SR (2018-05-10):
Ďakujem. Prosím určeného spoločného spravodajcu z výboru pre hospodárske záležitosti poslanca Petra Pamulu, aby informoval Národnú radu o výsledku rokovania výborov o tomto návrhu vlády. Nech sa páči.
B. Bugár, podpredseda NR SR: (2002-06-18):
(Hlasovanie.) Prítomných 110 poslancov, za návrh hlasovalo 104, proti 1 poslanec, zdržali sa 4 poslanci, nehlasoval 1. Pristúpime teda k tretiemu čítaniu. Pýtam sa, otváram teda rozpravu v rámci tohto čítania a zároveň sa pýtam, či sa hlási niekto do rozpravy. Konštatujem, že nie je to tak. Vyhlasujem rozpravu za skončenú. Nech sa páči, pán poslanec. M. Benkovský, poslanec: Áno, ďakujem pán predsedajúci, odporúčam, aby ste dali hlasovať o návrhu zákona ako o celku.
Laššáková, Jana, podpredsedníčka NR SR (2015-01-29):
Ďalej do rozpravy je prihlásený pán poslanec Kaník, ktorého tu nevidím, takže stráca poradie. Vyhlasujem rozpravu za skončenú. Pán minister, nech sa páči, poprosím vás zaujať stanovisko. Ak pán minister skončí pred 12.00 hodinou, budeme hlasovať o tomto návrhu na skrátené legislatívne konanie. Nech sa páči, pán minister.
Dubačová, Viera, poslankyňa NR SR (2017-05-10):
Ďakujem. No podporujem kultúru, podporu kultúry menšín, pretože všetci sme občanmi tejto krajiny a vďaka menšinám hľadáme svoju identitu, spoznávame sa navzájom, spoznávame svoju – a to je dôležité – ľudskú podstatu. A práve kultúra nám dáva sebavedomie. Kultúra menšín, kultúra inakosti. Absolútne chápem, že fašisti, nacisti, extrémisti sa boja kultúry a umenia, pretože vďaka umeniu a kultúre sa dozvedáme pravdu o krutosti fašizmu, o diktatúre, ktorá vlastne dokrkvala, zničila ľudské dejiny, ľudské osudy, životy. Na začiatku to boli populistické reči o chudobe, o chudobných ľuďoch a na konci boli zverstvá najhrubšieho zrna, koncentračné tábory, neľudské a zlé. Mladí ľudia, ktorí veria v demokraciu, v slušný život, nemôžu takéto zavádzajúce, demagogické, kruté, zlé, bezcitné, prázdne reči prijímať. Vyprahnutá, pustá, bezcitná zem. To by bolo Slovensko. To by bola krajina podľa fašistov. A ja verím, že na Slovensku je veľa vzdelaných mladých, krásnych ľudí, dospelých ľudí, ktorí prijmú zodpovednosť a ktorí veria v demokraciu a slušnú budúcnosť Slovenska. Ďakujem.
Figeľ, Ján, podpredseda NR SR (2012-12-07):
Ďalším rečníkom v rozprave podľa poradia je pán Mikuláš Huba, jeden z včerajších oslávencov, všetko dobré. Nech sa páči.
Dubéci, Martin, poslanec NR SR (2024-01-18):
Ďakujem za slovo. Srdečne vás pozdravujem, pán podpredseda. Dobré ráno všetkým kolegom. No, aby sme teda z tohto nerobili len politiku, lebo teda z toho sme tu obviňovaní, tak podľa mňa je dobré priniesť do tejto diskusie tvrdé právne argumenty. Lebo toto je to, o čom sa tu bavíme. Veľmi často počúvame z druhej strany, že teda však odborná obec niečo povie, tak si poďme povedať niektoré veci, ktoré odborná obec k tomuto hovorí. Napríklad pán Balog, ktorý v Právnom obzore v roku 2020 napísal článok, ktorý bol celkom inak ako čítaný a odborne ako vysoko hodnotený, o legislatívnych pravidlách a ich ochrane, kde hovorí: „Legislatívne pravidlá vytvárajú vonkajšiu, procesnú či formálnu stránku zákonodarnej činnosti, ich stanovenie a dodržiavanie je však jedným z predpokladov, aby bol zákon prijatý v súlade s princípmi demokratického a právneho štátu a aby dodržanie daného procesného postupu umožnilo identifikovať možné či hroziace porušenie princípov demokratického a právneho štátu a umožnilo jeho odvrátenie alebo nápravu ešte počas legislatívneho procesu. Porušenie pravidiel legislatívneho procesu je tiež spôsobilé privodiť protiústavnosť prijatého zákona. Môže ísť o stav protiústavnosti v spojení s vecne protiústavnou úpravou, ale aj bez nej či nezávisle od nej.“ Čo je úplne fascinujúce teda, však všetci vám to tu vravia. Vravíme vám to štvrtý deň, že ak je niečo ako vnútorne, samozrejme, paradoxná situácia, že keď niečo považujete za mimoriadne dôležité na prijatie, tak tým, že to dáte nesprávnym spôsobom do skráteného legislatívneho konania, ohrozujete vôbec to, aby to bolo prijaté v konečnom dôsledku. Však vieme, že prezidentka republiky, ktorá tu dnes vystupuje, je na tieto veci mimoriadne citlivá, na procesnosť v prijatých právnych normách a bude to vyvolávať proste ďalšie, ďalšie otázky, potencionálne na Ústavnom súde. Preto naozaj to skrátené legislatívne konanie je ohrozením vôbec toho cieľa, ktorého ste si vy sta... vy sami stanovili. Ďakujem pekne.
Jurinová, Erika, podpredsedníčka NR SR (2015-09-29):
Ďakujem, pán minister. Dávam slovo spravodajcovi, ktorého určil navrhnutý gestorský výbor, pre obranu a bezpečnosť, poslancovi Augustínovi Hambálkovi.
Jurinová, Erika, podpredsedníčka NR SR (2015-02-10):
S reakciou pán poslanec Blanár.
Pčolinský, Peter, podpredseda NR SR (2023-01-26):
S ďalšou faktickou poznámkou pán poslanec Matovič.
Luciak, Michal, poslanec NR SR (2022-10-04):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Kaník, Ľudovít, poslanec NR SR (2011-11-29):
Ďakujem pekne. Vážené dámy, vážení páni poslanci, predkladám pozmeňujúci návrh, ktorý sumarizuje poslanecké návrhy, ktoré sú zaradené aj na tejto schôdzi. Ale keďže nevieme presne, ako sa bude vyvíjať program tejto schôdze, podávame to ako pozmeňujúci návrh k tomuto zákonu, keďže sa týka tohto zákona, čím aj zostručníme a zjednodušíme rokovanie Národnej rady. Jedná sa o tie isté veci, ktoré už boli od júna prerokovávané opakovane. Takže nič nové to nie je. Je to návrh poslancov Národnej rady Ľudovíta Kaníka, Štefana Kužmu, Zoltána Horvátha a Kamila Krnáča na zmenu a doplnenie vládneho návrhu zákona, ktorým sa dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá, a ktorým sa menia ďalšie zákony v znení neskorších predpisov a ktorým sa menia a dopĺňajú niektoré zákony. Po prvé, k článku I. Bod 1, vkladá sa nový prvý novelizačný bod, ktorý znie: „V § 3a sa za odsek 2 vkladajú nové odseky 3 a 4, ktoré znejú: Odsek 3: „Nárok na príplatok k príspevku nevzniká oprávnenej osobe podľa § 2 ods. 2 písm. a) alebo b), ak táto oprávnená osoba ani druhý rodič dieťaťa a) v období posledných štyroch rokoch predchádzajúcich dňu uplatnenia nároku na príplatok k príspevku 1. nebol nemocensky poistený minimálne 270 dní; do obdobia 270 dní sa započítava aj obdobie prerušenia povinného nemocenského poistenia, ktoré sa započítava na účely materského podľa osobitného predpisu, a obdobie vykonávania zárobkovej činnosti, ktorá zakladá nárok na zdaňovaný príjem zo závislej činnosti, z podnikania a z inej samostatne zárobkovej činnosti, z ktorých nebola povinne nemocensky poistená, alebo 2. sa nestal absolventom strednej školy alebo vysokej školy, b) sústavne... (Prerušenie vystúpenia predsedajúcim.)